_:n32246e9d7c8845be9ede53416fa91fcbxb0
<http://schema.org/articleBody>
"<strong>Антоанета НАЙДЕНОВА</strong>\r\n\r\nБългария, Европа и целият свят са в ступор от Ковид пандемията и всички се чудим кога ще му се види краят и ще можем да заживеем отново нормално. Добрата новина долетя отвъд Океана – ваксината, разработвана от американска и немска компания, показва 90% ефективност по време на третата фаза от клиничните изпитания. Тя е успяла да осигури защита на 9 от всеки 10 от всичките 43 538 участ-\r\nници в тестовете. Фирмите са уверени, че ще могат да доставят 50 милиона животоспасяващи дози до края на годината и 1,3 млрд. до края на 2021 година.\r\nПредседателят на Европейската комисия Урсула фон дер Лайен съобщи, че е подписан договор между ЕС и компаниите за 300 милиона дози. Така ще има достатъчно ваксини за медиците, а също и за хората от най-уязвимите групи.\r\nЕкипът на Университета Оксфорд, който също разработва ваксина, се надява да представи резултатите от изпитанията на своята разработка до края на тази година. Това е още един светъл лъч на надежда.\r\nУчените от цял свят обединиха усилия и техният съвместен труд вече дава първите резултати. Това за пореден път доказва, че положителните страни на глобализацията и отвореното споделяне на научните резултати са много повече от негативите.\r\nДокато ваксината се появи свободно в аптеките обаче, ще трябва да стиснем зъби, да си носим маските, да спазваме дистанция, да дезинфекцираме и често да си мием ръцете. Важното е, че краят се вижда. Всички заедно – обединените усилия на учените и отговорното поведение на нас като общество, ще ни помогнат да преодолеем и това предизвикателство."
<https://press.azbuki.bg/en/news/novini-2020/broj-46-2020/svetlina-v-tunela/>